গুলি চললে এবার গোলা চলবে

নয়াদিল্লি: বিশ্বাসঘাতক-চুক্তিভঙ্গকারী পাকিস্তান (Pakistan)। মুখে সংঘর্ষ বিরতির কথা বলেও ভারতের (India) একাধিক শহরে কাপুরুষের মতো হামলা চালিয়েছে। ভারতও চুপ করে বসে থাকার পাত্র নয়, পাকিস্তানের হামলার (Pakistan Shelling) কড়া জবাব দিয়েছে। ভারত গোটা বিশ্বকে ভারত বুঝিয়ে দিয়েছে দেশের অভ্যন্তরীণ নিরাপত্তার প্রশ্ন যখন তখন ঝুঁকে গা নেহি। পাকিস্তান গুলি চালালে, গোলা চালাবে ভারত, সেনাকে এমনই নির্দেশ দিয়েছেন প্রধানমন্ত্রীর নরেন্দ্র মোদি (PM Narendra Modi)। সংঘর্ষবিরতি লঙ্ঘন করে পাকিস্তান নির্লজ্জের মতো ভারতের সেনা ঘাঁটি, ধর্মীয় স্থান, অসামরিক জায়গায় হামলা করেছে। এরপরই ভারত প্রত্যাঘাতে জঙ্গি ঘাঁটি ধ্বংস করেছে। এ প্রসঙ্গে ভারতের দাবি,

এদেরকে আমরা মাটিতে মিশিয়ে দেব। ঘরে ঢুকে মারব বলেছিলাম। সেটা ভারত করে দেখিয়েছে। বাহওয়ালপুর, মুরিদ, মুজাজাফ্ফরবাদকে একেবারে মাটির সঙ্গে মিশিয়ে দিয়েছি। এর যদি পাকিস্তান সংঘর্ষবিরতি লঙ্ঘন করে গুলি করে তো আমরা গোলা চালাব। সেনার তরফে সাফ জানানো হয়েছে, অপারেশন সিঁদুর এখনও শেষ হয়নি।
পহেলগাম হত্যাকাণ্ডে অভিযুক্তদের শাস্তি দিতে এবং জঙ্গিবাদ দমনে ভারতের অপারেশন সিঁদুর (Operation Sindoor)। সেনার তরফে জানানো হয়েছে, অপারেশন সিঁদুরে পাকিস্তানের বাহাওয়ালপুরে অবস্থিত জইশ-ই-মহম্মদের একটি জঙ্গি শিবির উড়িয়ে দেওয়া হয়েছে।সেনাবাহিনী আরও জানিয়েছে যে পুলওয়ামা হামলায় জড়িত জঙ্গিরা নিহত হয়েছে। পাকিস্তানের মুরিদকে জঙ্গি শিবির ধ্বংসের ভিডিওটি দেখানো হয় সেনার বৈঠকে। গোটা বিশ্বের কাছে এটা পরিষ্কার পাকিস্তান সন্ত্রাসের মদতদাতা। এই দেশেই লাদেনের আশ্রয়দাতা। যে দেশ জঙ্গিদের কফিনে দেশের পতাকা লাগিয়ে শহিদ সম্মান জানায় সেই দেশের মুখোশ বিশ্বের কাছে খুলে দিয়েছে ভারত। ভারতের তরফে স্পষ্ট জানানো হয়েছে দেশের মাটিতে কোনও রকমের জঙ্গি কার্যকলাপ বরদাস্ত করা হবে না। তা যুদ্ধের সমান হিসাবে গণ্য করা হবে। তার কড়া প্রত্যাঘাত করবে ভারতীয় সেনা। ভারতীয় সেনাবাহিনী জানিয়েছে যে আজ যদি পাকিস্তান যুদ্ধবিরতি ভঙ্গ করে, তাহলে তাদের উপযুক্ত জবাব দেওয়া হবে।

আরও পড়ুন: ১০০ সন্ত্রাসবাদী খতম, ধ্বংস ন’টি জঙ্গিঘাঁটি! জানালো সেনা

রবিবার বৈঠকে ডিজিএমও লেফটেন্যান্ট জেনারেল রাজীব ঘাই জানান, হামলার জবাব দিয়ে পাকিস্তান ও পিওকের ৯টি জঙ্গিঘাঁটি ধ্বংস করা হয়েছে। ১০০-র বেশি জঙ্গির মৃত্যু হয়েছে। ৯-১০ মে রাতে ভারতীয় আকাশসীমার অভ্যন্তরে ড্রোন এবং বিমান প্রবেশ করিয়েছিল পাকিস্তান। তারা বেশ কিছু সামরিক ঘাঁটিতে হামলার চেষ্টা করে কিন্তু বেশির ভাগই প্রতিহত করা হয়। এয়ার মার্শাল ভারতী জানান, হামলায় পাকিস্তানের বেশ কিছু সামরিক ঘাঁটিতে হামলা চালায় ভারতীয় বাহিনী। এর মধ্যে রয়েছে চাকলালা, রফিকি-সহ বেশ কিছু অঞ্চল রয়েছে। ভারতীয় সেনাবাহিনী জানিয়েছে যে অপারেশন সিঁদুরে পাকিস্তানের বাহাওয়ালপুরে অবস্থিত জইশ-ই-মহম্মদের একটি জঙ্গি শিবির উড়িয়ে দেওয়া হয়েছে। পাকিস্তানকে স্পষ্ট বার্তা দেওয়া হয়েছে, আগ্রাসী মনোভাবকে কোনও ভাবেই বরদাস্ত করা হবে না। পাকিস্তান এবার সমঝোতা ভঙ্গ করলে ভারত তার কড়া জবাব দেবে।

দেখুন ভিডিও